Стефан Фурнаджиев
Летище

chitanka.info

Под Балкана се раждаме,

земята орем.

Мъжете от моя род

за оръжие дават нива.

Браздата

е ръждясала цев

на стара пушка

с името

на мой далечен прадядо.

Свалям шапка.

Една кървава птица

ме удари

и аз излитам

от Петрова нива.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.